

Jäsentiedote 2024

Syyskokouskutsu

**Syyskokousasiat**

Lähestymme pikkuhiljaa vuoden loppua ja on aika kokoontua Saarijärven seudun JHL 444 ry:n sääntömääräiseen syyskokoukseen.

**Syyskokous pidetään torstaina 21.11.2024 klo 18.00** Saarijärven kaupungintalon Saarijärvi-salissa, osoitteessa Sivulantie 11, 43100 Saarijärvi.

Kokouksen asialistalla on sääntömääräiset asiat, mm. toimintasuunnitelma ja talousarvio vuodelle 2025 sekä luottamusmiesvalinnat vuodelle 2025. Edellisessä syyskokouksessa tapahtuneen muotovirheen vuoksi luottamushenkilöt valitaan nyt vuodelle 2025. Tämän jälkeen seuraava luottamushenkilöiden valinta on sääntöjen mukaisesti syyskokouksessa 2025, jolloin toimikausi on normaali kaksivuotinen 2026-2028.

Jäsenkokouksien (kevät- ja syyskokous) kutsut ja käsiteltävät asiat julkaistaan kotisivuilla, lehti-ilmoituksena Viispiikkisessä ja Sampo-lehdessä sekä facebookissa.

Jos olet kiinnostunut kunnan pääluottamusmiehen, varapääluottamusmiehen tai alakohtaisen luottamusmiehen tehtävästä omassa kunnassasi, ilmoittaudu sähköpostilla 31.10.2024 mennessä puheenjohtajalle [virpi.paivio@jhl444.fi](mailto:virpi.paivio@jhl444.fi) tai sihteerille [heidi.rossi@jhl444.fi](mailto:heidi.rossi@jhl444.fi) . Varsinainen ehdokasasettelu tehdään syyskokouksessa luottamusmiesvalinta-asian kohdalla. Etukäteen kiinnostuksensa ilmoittaneet otetaan ehdokasasettelussa huomioon.

Pääluottamusmiehet ja varapääluottamusmiehet valitaan seuraaviin kuntiin: Kannonkoski, Karstula, Kivijärvi, Kyyjärvi, Saarijärvi. Alakohtaiset luottamusmiehet ja varaluottamusmiehet valitaan seuraavasti: Saarijärven seudun ravitsemuspalvelut Saasera Oy ja varhaiskasvatuksen luottamusmies, Saarijärven kaupunki.

Luottamusmiesten vaalissa vaalikelpoisia ovat ne JHL:n jäsenet, joita valittava luottamusmies edustaa, eli sen kunnan/yhtiön palveluksessa olevat JHL:n jäsenet, joita valittava luottamusmies edustaa.

Odotamme luottamushenkilöltä sitoutumista tehtävään sekä JHL-opiston luottamusmieskoulutukseen osallistumista, aktiivista osallistumista yhdistyksen hallituksen kokouksiin sekä hyviä sosiaalisia taitoja työskennellessä erilaisten ihmisten ja tilanteiden parissa.

**Muut asiat**

Jäsenkortit vaihtuvat vuodenvaihteessa mobiilikorteiksi, ja muovisten jäsenkorttien voimassa oloaika päättyy 31.12.2024. Joulukuun aikana saat ilmoittamaasi matkapuhelinnumeroon tekstiviestinä latauslinkin, jonka kautta pääset lataamaan uuden kortin.

Pidäthän myös OmaJHL palvelussa omat yhteystietosi ajan tasalla!

Viime vuonna toteutetut jouluruokailut Saarijärven kaupungintalon henkilöstöravintola Karhun Kattilassa ja Karstulan lounasravintola Hertassa saavat jatkoa jäsentoiveiden mukaisesti. Päivämääriä ja kellonaikoja ei ole vielä lyöty lukkoon. Tietoa jouluruokailuista ja ilmoittautumisohjeet tiedotetaan myöhemmin.

Seuraa yhdistyksen kotisivuja https://444.jhlyhdistys.fi/ ja yhdistyksen facebook -tiedotusta.

**Saarijärven seudun JHL ry 444 hallitus**